**KOMENTE DHE REKOMANDIME**

**MBI RAPORTIN E MONITORIMIT TË 8 MUJORIT 2024**

**PËR AUTORITETIN PËR INFORMIMIN MBI DOKUMENTET E ISH-SIGURIMIT TË SHTETIT**

1. **Vlerësim i përgjithshëm**

**Autoriteti për Informimin mbi Dokumentet e Ish-Sigurimit të Shtetit** ka administruar dhe menaxhuar fondet publike sipas programit “Planifikimi, menaxhimi dhe administrimi”, ku objektivi kryesor i politikës së këtij programi është: “Përmbushja në kohë dhe me cilësi e shërbimit ndaj kërkuesve (qytetar, institucione, media-studiues), nëpërmjet procedurave sa më fleksibel e në përputhje me ligjin nëpërmjet dixhitalizimit për të vënë në dispozicion të të interesuarve informacione të ndryshme”.

***Për programin “***Planifikim, menaxhim, administrimi, për 8 Mujorin e vitit 2024 ky institucion për përmbushjen e objektivit të politikës së programit, ka raportuar:

* Produktin “Kërkesa të trajtuara” i cili është realizuar në numër 1 130, nga 1800, që është numri i planifikuar vjetor.

Treguesit për matjen e vlerësimin e performancës në funksion të realizimit të objektivit të politikës së programit janë realizuar në përputhje me parashikimin për periudhën. Këto tregues janë:

* Numri i faqeve të vëna në dispozicion nga hapja e dosjeve, në kohë dhe me cilësi
* Numri i ankesave

1. **Karakteristika kryesore të performancës së shpenzimeve**

Në fund të 8 Mujorit 2024, situata në lidhje me realizimin e shpenzimeve të buxhetit, krahasuar me planin, paraqitet si më poshtë, *në mijë lekë:*

|  |  |  |  |  |
| --- | --- | --- | --- | --- |
| **NR.** | **Emërtimi** | **Plani Vjetor 2024** | **Fakti 8 Mujori viti 2024** | **Përqindja e realizimit** |
| 1 | Shpenzime per paga | 105 900 | 67 614 | 64% |
| 2 | Shpenzime per sig shoqerore | 18 100 | 10 913 | 60% |
| 3 | Shpenzime të tjera korente | 26 200 | 16 315 | 62% |
|  | *total korente* | *150 200* | *94 842* | *63%* |
| 4 | Shpenzime kapitale |  |  |  |
|  | *Financim i brendshëm* | 15 800 | 316 | 2% |
|  | *Financim i huaj* | - | - |  |
| **TOTALI** | | **166 000** | **95 158** | **57%** |

Siç shikohet nga tabela e mësipërme, shpenzimet për AIDISSH janë realizuar në 57 përqind të të planit vjetor 2024, ndërsa sipas zërave të shpenzimeve, paraqiten si më poshtë:

* Shpenzimet e personelit janë realizuar në masën 63% të planit vjetor i cili është akorduar për numrin faktik të punonjësve prej 68 punonjës nga numri i planifikuar të punonjësve prej 73 punonjesish.
* Shpenzimet e tjera korrente janë realizuar në masën 62% të planit vjetor, ku pjesën më të madhe të shpenzimeve korrente e zënë shpenzimet për mallra e shërbime, ku përfshihen shpenzimet për shërbimin e sigurisë, drita, ujë, telefon, kancelari, etj., shpenzime për udhëtim e dieta brenda vendit., shërbim interneti, mirembajtje te rrjetit dhe sistemit te IT.
* Shpenzimet kapitale deri në fund të 8 mujorit janë realizuar në masën 2% të planit vjetor dhe lidhet me realizimin e projektit “Blerje pajisje te tjera informatike”. Ndërsa për projektet e tjera të investimeve nuk ka filluar realizimi i fondeve pasi janë në fazen e testimit të tregut.

1. **Informacion mbi volumin dhe madhësinë e ndryshimit të buxhetit.**

Për këtë institucion, Plani i buxhetit i miratuar per vitin 2024 ka ndryshuar gjate 8 Mujorit 2024 sipas tabelës së mëposhtëme:

|  |  |  |  |
| --- | --- | --- | --- |
| **Programet** | **Buxheti fillestar 2024** | **Buxheti me ndryshime** | **Diferenca** |
|  | **(1)** | **(2)** | **(3=2-1)** |
| Planifikim menaxhim administrim | 165 900 | 166 000 | 100 |

Ndryshimi i planit gjatë 8 mujorit të Vitit 2024 përfaqëson akordimin e fondit për fondin e veçantë.

1. **Komente dhe rekomandime**

* Theksojmë se paraqitja e informacionit në raportin e monitorimit eshte në përputhje me përcaktimet e bëra në Udhëzimin nr. 14, datë 30.05.2023 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, të këtij udhëzimi.
* Lidhur me përmirësimin e cilësisë së përmbajtjes së raportit të monitorimit rekomandojmë:
* Për treguesit e performancës në nivel qëllimi të shfaqura në aneksin 4 “*Raporti i realizimit të treguesve të performancës së programit*”, rekomandojmë përcaktimin e njësisë matëse në kolonën përkatëse, si edhe treguesit faktikë të plotësuar në këtë aneks duhet të jenë ato që janë realizuar faktikisht për periudhën nëse janë të matshme për periudhen. Vërejmë që treguesit faktikë janë plotësuar të barabartë me ato të planifikuar.
* Për treguesit e performancës në nivel objektivi, rekomandojmë përcaktimin e njësisë matëse në kolonën përkatëse, si edhe treguesit faktikë të plotësuar në këtë aneks duhet të jenë ato që janë realizuar faktikisht për periudhën nëse janë të matshme për periudhën. Vërejmë që treguesit faktikë janë plotësuar të barabartë me ato të planifikuar.

1. **Publikimi**

Raporti i monitorimit hartuar nga Autoriteti për Informimin mbi Dokumentet e Ish-Sigurimit të Shtetit është publikuar në faqen zyrtare të këtij institucioni në linkun:

<https://autoritetidosjeve.gov.al/files/uploads/Raporti%20dhe%20pasqyrat%20e%20monitorimit%208-mujor.pdf>